
CSS | Selectors
[bookmark: _6o5sgacoe46t]Multiple CSS Selectors


Der findes flere forskellige måder, du kan optimere din CSS kode, så du kan nøjes med færre kodelinjer, hvilket både minimerer risikoen for fejl og desuden er nemmere at vedligeholde.

En af metoderne kaldes for Multiple CSS Selectors, hvor du  grupperer to eller flere CSS selectors, som deler de samme properties / values, hvilket kan spare dig for mange kodelinjer. 

[bookmark: _5qau3838sgqq]Undgå at gentage data
Hvis du ikke passer på, kan du nemt komme til at gentage de samme properties / values på forskellige CSS selectors og dermed gentage unødvendig data. Dette er både tidskrævende at lave, men endnu værre at vedligeholde.

Et klassisk eksempel er font-size, som man tit kommer til at gentage på adskillige selectors spredt ud over et større stylesheet. Det oplever man måske ikke som et problem i udviklingsfasen, men det kan være ekstremt tidskrævende at vedligeholde. 

I nedenstående eksempel har både tekstafsnit <p>, listepunkter <li> og links <a> den samme font-size, som gentages tre gange og derfor også skal rettes tre steder, hvis kunden vil have teksten gjort større eller mindre.   

CSS:
	p {font-size: 12px;}
li {font-size: 12px;}
a {font-size: 12px;}



[bookmark: _txbdtiu4vupy]Vælg at gruppere dine selectors
Hvis to eller flere CSS selectors deler de samme properties / values, kan de med fordel grupperes, så de deles om ét sæt af properties / values i stedet for at have hver deres. På den måde undgår du at gentage data og skal kun rette ét sted, hvis de senere skal ændres.

Man grupperer “multiple” selectors ved at kommaseparere dem som det er vist i eksemplet herunder.

CSS:
	p, li, a {font-size: 12px;}




Nogle selectors er mere oplagte at gruppere end andre. Indstillinger for websitets fonte kan med fordel grupperes og spare dig for mange kodelinjer.
I nedenstående eksempel  tilføjes der tre properties / values til samtlige overskrifter på én gang.

CSS:
	h1, h2, h3, h4, h5, h6 {
   font-family: Verdana; 
   font-weight: bold;
   color: #333;
}



[bookmark: _99360f59x7o]CSS ignorerer whitespace
Indtil nu har du kun set eksempler med simple CSS selectors bestående af ét led. Hvis du grupperer mere avancerede CSS selectors, nedsættes læsbarheden drastisk og det kan være svært at se, hvor den enkelte selector starter og slutter.

CSS:
	.menu li a, .menu li a:hover {font-size: 12px;}



CSS ignorer mellemrum og linjeskift. Derfor er det fuldt tilladt at lave et linjeskift efter hvert komma, så hver selector står på sin egen linje. Det højner læsbarheden og er den syntax, de fleste vil benytte. 

I nedenstående eksempel er der indsat et linjeskift mellem de to selectors, så de står på hver deres linje.

CSS:
	.menu li a, 
.menu li a:hover {color: red;}

